**UGOVORNE STRANE:**

1. **NEZAVISNI OPERATOR SISTEMA U BOSNI I HERCEGOVINI** Ul.Hifzi Bjelevca 17, 71000 Sarajevo (u daljem tekstu NOSBiH), kojeg zastupa generalni direktor dr Nemanja Pandurević

Registracija: Ministarstvo pravde BiH, br. 08-50.3-7-3/05

Identifikacijski broj: 4200777780003

PDV broj: 200777780003

Porezni broj: 01703444

Žiro račun: 1610000004670076- Raiffeisen Bank d.d. BiH

1. **BOS \_\_\_\_\_\_\_\_ (**u daljem tekstu BOS**)**

Dana \_\_\_\_\_\_\_\_\_\_\_\_godine, zaključili su slijedeći

**UGOVOR O BALANSNOJ ODGOVORNOSTI**

**Član 1.**

Ovim ugovorom uređuju se međusobna prava i obaveze, između BOS-a \_\_\_ i NOSBiH-a u vezi sa uspostavljanjem i primjenom balansne odgovornosti, kao i načinom plaćanja između NOSBiH-a i BOS-a za debalans balansne grupe, instrument obezbjeđenja plaćanja, uslovi za aktivaciju, period važenja, kao i uslovi za promjenu visine instrumenta obezbjeđenja plaćanja. Sve navedeno je u skladu sa Tržišnim pravilima koje je odobrio DERK-a svojom Odlukom br. 04-28-9-202-2/21 od 13. oktobra 2021. godine.

**Član 2.**

BOS \_\_\_ је obavezan da na tržištu električne energije u BiH preuzme finansijsku i pravnu odgovornost za balansnu grupu (BG) koju predstavlja za svaki obračunski interval.

**Član 3.**

Tačke primopredaje električne energije koje se koriste za obračun odstupanja BOS-a\_\_\_\_\_, koji zastupa balansnu grupu (BG) \_\_\_\_\_\_ , definisane su u Tržišnim pravilima, a navedene su u Anexu 1 ovog ugovora te čine njegov sastavni dio.

**Član 4.**

BOS \_\_\_ se obavezuje da putem obrasca BG obavijesti NOSBiH o sastavu balansne grupe koju predstavlja.

BOS je dužan da putem obrasca BG redovno ažurira listu učesnika na tržištu koji čine njegovu balansnu grupu (BG).

BOS je dužan da sa učesnicima na tržištu, koji se nalaze u sastavu balansne grupe koju BOS predstavlja, usaglasi tačke primopredaje električne energije i da ažuriranu listu tačaka primopredaje dostavi NOSBiH-u.

Promjena sastava balansne grupe primjenjuje se od prvog dana mjeseca M na osnovu zahtjeva koji su u formi obrasca BG dostavljeni NOSBiH-u do desetog (10.) dana u mjesecu M-1. Za zahtjeve koji su podneseni nakon 10. u mjesecu M-1, početak primjene prolongira se do prvog dana u mjesecu M+1.

Za debalans balansne grupe koju predstavlja BOS je finansijski odgovaran NOSBiH-u i obavezan je da reguliše međusobne odnose vezane za poravnanje debalansa sa učesnicima na tržištu koji su članovi BG koju \_\_\_ zastupa. NOSBiH nije nadležan za eventualne sporove između učesnika na tržištu i njihovih balansno odgovornih strana.

Debalans balansne grupe koju BOS predstavlja računa se u skladu sa metodologijom koja je izložena u Tržišnim pravilima pri čemu se uzimaju u obzir sve tačke primopredaje BOS-a \_\_\_\_\_navedene u Anexu 1 ovog ugovora.

**Član 5.**

BOS\_\_\_\_\_ je obavezan dostavljati dnevne rasporede u skladu sa važećim Mrežnim kodeksom, Tržišnim pravilima i Uputstvom za dostavljanje dnevnih rasporeda.

BOS \_\_\_ je obavezan dostavljati dnevne rasporede NOSBiH-u za učesnike na tržištu unutar svoje balansne grupe koji su odabrali opciju dostave dnevnih rasporeda preko svog BOS-a.

**Član 6.**

Obaveza BOS-a \_\_ je da dostavi instrument obezbjeđenja plaćanja, prije stupanja na snagu ovog Ugovora.

Instrumenti obezbjeđenja plaćanja BOS-a mogu biti:

1. bankarska garancija izdata u korist NOSBiH-a

2. namjenski (garantni ) depozit.

Forma bankarske garancije je sastavni dio ovog ugovora. Depozit se uplaćuje na žiro račun NOSBiH-a br. 1610000004670755 otvoren kod Raiffeisen bank dd BiH.

Visina bankarske garancije i depozita određuje se na period od jedne kalendarske godine kao veća od sljedeće dvije vrijednosti:

* finansijske vrijednosti planirane prosječne trodnevne proizvodnje električne energije BOS-a, koja se računa po prosječnoj cijeni debalansa za manjak električne energije u godini koja prethodi godini za koju se izdaje bankovna garancija,
* finansijske vrijednosti planirane prosječne trodnevne potrošnje električne energije BOS‑a, koja se računa po prosječnoj cijeni debalansa za manjak električne energije u godini koja prethodi godini za koju se izdaje bankovna garancija.

Pri tome iznos bankovne garancije, odnosno depozita ne može biti veći od 2.000.000 KM.

U slučaju da unutar balansne grupe nije planirana proizvodnja niti snabdijevanje krajnjih potrošača električnom energijom, BOS\_\_\_\_ nije dužan dostaviti instrument obezbjeđenja plaćanja, ali je dužan potpisati ugovor o balansnoj odgovornosti.

**Član7.**

Prije potpisivanja ugovora o balansnoj odgovornosti, BOS\_\_\_ je dužan NOSBiH-u dostaviti planirane vrijednosti proizvodnje i potrošnje električne energije unutar balansne grupe koju taj BOS predstavlja. Ove vrijednosti će se, kao maksimalno moguća vrijednost debalansa BOS-a, koristiti pri izračunavanju visine bankovnih garancija, odnosno depozita.

**Član 8.**

BOS\_\_\_ je dužan obavijestiti NOSBiH o svakoj značajnijoj promjeni proizvodnje i potrošnje unutar balansne grupe kako bi se, eventualno, utvrdile nove visine instrumenata obezbjeđenja plaćanja. Značajnijom promjenom proizvodnje i potrošnje unutar balansne grupe će se smatrati promjena veća od 10%.

U slučaju značajnog povećanja proizvodnje i potrošnje BOS je dužan dostaviti novi instrument obezbjeđenja plaćanja koji će pokrivati navedeno povećanje.

BOS ima pravo i na smanjenje iznosa instrumenta obezbjeđenja plaćanja u slučaju značajnijeg smanjenja proizvodnje i potrošnje balansne grupe.

**Član 9.**

Ukoliko procijeni da je došlo do značajne promjene energetskih veličina proizvodnje i potrošnje BOS-a, NOSBiH može pokrenuti postupak ponovnog izračuna i zahtijevati dostavljanje novih instrumenata obezbjeđenja plaćanja. Osnova za proračun su historijski podaci za energetske veličine u prethodna 3 mjeseca ili planirane energetske veličine koje dostavi BOS.

Obaveza BOS-a je da obezbijedi traženi iznos instrumenta obezbjeđenja plaćanja za cijeli period važenja ovog ugovora, s tim da se instrument obezbjeđenja plaćanja dostavlja u intervalima od jedne godine.

Instrument obezbjeđenja plaćanja dostavlja se nakon potpisivanja ugovora o balansnoj odgovornosti, s tim da taj ugovor postaje važeći tek po dostavljanju bankarske garancije ili uplate depozita.

Instrument obezbjeđenja plaćanja NOSBiH će aktivirati u slučaju neispunjavanja obaveza BOS-a koje se odnose na plaćanja predviđena ovim ugovorom.

Nakon aktiviranja, BOS\_\_\_\_ je novu bankovnu garanciju ili depozit dužan dostaviti, odnosno uplatiti u roku od 7 dana nakon aktivacije, ukoliko je garancija, odnosno depozit iskorišten u punom iznosu.

Ukoliko je instrument obezbjeđenja plaćanja iskorišten samo djelimično, banka treba da izvrši povrat originalne garancije sa naznakom iznosa protesta, odnosno, BOS je dužan da uplati iskorišteni iznos depozita u roku od sedam (7 ) dana nakon aktivacije.

**Član 10.**

Ukoliko BOS \_\_\_ ne ispuni obavezu plaćanja, čitav odnosno preostali iznos duga zajedno sa kamatom smatra se dospjelim za naplatu.

Po isteku roka definisanog za naplatu NOSBiH će u skladu sa članom 11 ovog ugovora pristupiti aktivaciji bankovne garancije, odnosno povlačenju depozita za iznos koji potražuje od

BOS-a\_\_\_\_.

**Član 11.**

NOSBiH je obavezan da načini obračun mjesečne naknade za odstupanje balansne grupe za obračunski period i dostavi ga BOS-u \_\_\_ u skladu sa Tržišnim pravilima. Plaćanja po osnovu debalansa vrše se na osnovu konačnog mjesečnog obračuna debalansa. Mjesečno dugovanje BOS-a po osnovi debalansa predstavlja zbir troškova debalansa za sve periode poravnanja u toku mjeseca u kojem BOS plaća NOSBiH- u za debalans koji je taj BOS ostvario.

Mjesečno potraživanje BOS-a po osnovi debalansa predstavlja zbir troškova debalansa za sve periode poravnanja u toku mjeseca u kojima NOSBiH plaća BOS- u za debalans koji je taj BOS ostvario.

Najkasnije do devetog (9.) dana u mjesecu NOSBiH je obavezan obračunati i usaglasiti mjesečne naknade za odstupanje balansne grupe za prethodni kalendarski mjesec i dostavi ih BOS-u.

Na osnovu ovog obračuna NOSBiH će BOS-u ispostaviti fakturu za *debalans*, odmah, a najkasnije do desetog (10.) dana u mjesecu sa rokom plaćanja od sedam (7) kalendarskih dana, računajući datum izdavanja fakture.

Isto tako, na osnovu obračuna NOSBiH-a, BOS će fakturu za *debalans* NOSBiH-u ispostaviti, odmah, a najkasnije do desetog (10.) dana u mjesecu sa rokom naplate od petnaest (15) kalendarskih dana, računajući datum izdavanja fakture.

Prije nego što originalne fakture pošalju klasičnom poštom NOSBiH i BOS jedan drugom fakture trebaju dostaviti elektronskom poštom ili faksom.

U slučaju kada do devetog (9.) dana u mjesecu obračun nije usaglašen ni konačan, tada će NOSBiH ispostaviti privremeni obračun.

Na osnovu takvog privremenog obračuna NOSBiH i BOS će ispostaviti fakture za taj mjesec, a nakon usaglašenog obračuna, korekcija će uslijediti izdavanjem knjižnih zaduženja/knjižnih odobrenja.

**Član 12.**

Ugovorne strane su saglasne da se obaveze i informacije date u ovom ugovoru i dokumentima koji proisteknu iz ovog ugovora smatraju povjerljivim, ako su kao takve označene.

Sa povjerljivim informacijama će se postupati u skladu sa propisima koji reguliraju ovu oblast.

**Član 13.**

Sve eventualne sporove ugovorne strane će rješavati sporazumno u duhu dobrih poslovnih odnosa i uzajamnog povjerenja. Ukoliko se sporazumno rješenje ne postigne, nadležan je stvarno nadležni sud u Sarajevu.

Član 14.

Ugovor o balansnoj odgovornosti može se raskinuti u slučaju zahtjeva NOSBiH-a ili BOS-a.

U slučaju zahtjeva BOS-a za raskid ugovora o balansnoj odgovornosti, BOS je dužan NOSBiH-u podnijeti pismeni zahtjev za raskid ugovora o balansnoj odgovornosti, kao i BG obrazac za isključenje iz balansne grupe, za svakog učesnika na tržištu za koju je balansno odgovoran.

**Član 15.**

Raskidni rok iz člana 14. ovog ugovora počinje da teče od prvog kalendarskog dana mjeseca koji slijedi nakon datuma prijema zahtjeva o raskidu ugovora o balansnoj odgovornosti. Ugovorni odnos prestaje po isteku raskidnog roka koji traje dva kalendarska mjeseca.

U toku trajanja raskidnog roka BOS ima sva prava i obaveze iz ugovora o balansnoj odgovornosti. NOSBiH i BOS su dužni da tokom trajanja raskidnog roka regulišu prava i obaveze po osnovu raskida ugovora o balansnoj odgovornosti.

**Član 16.**

U slijedećim slučajevima NOSBiH može jednostrano raskinuti ugovor o balansnoj odgovornosti sa BOS-om:

a) kada BOS ne dostavi odgovarajući instrument obezbjeđenja plaćanja u pogledu roka važenja i iznosa određenih ugovorom o balansnoj odgovornosti

b) kada je pokrenut postupak stečaja ili likvidacije BOS-a

c) kada BOS ne izvršava obaveze iz ugovora o balansnoj odgovornosti.

Tokom trajanja ovog ugovora BOS u svakom trenutku treba posjedovati sve potrebne dozvole nadležnih institucija, licence ili saglasnosti za ispunjenje ovdje navedenih obaveza ili prava propisanih ovim ugovorom, za ili u ime BOS-a. Ako u bilo kojem trenutku za vrijeme trajanja ovog ugovora, neka od dozvola, licenca ili odobrenje prestane važiti i/ili se povuče, NOSBiH može odmah jednostrano raskinuti ovaj Ugovor.

NOSBiH će, nakon što BOS-u uputi upozorenje o neizvršavanju obaveza, ostaviti dodatni rok, ne duži od 5 radnih dana, da BOS otkloni ili ispravi propuste nastale neispunjavanjem obaveza iz ugovora o balansnoj odgovornosti. Ukoliko BOS u dodatnom roku ne izvrši sve svoje obaveze, ugovor se smatra raskinutim od prvog kalendarskog dana mjeseca koji slijedi nakon dana isteka dodatnog roka za izvršenje obaveza. BOS u ovom slučaju ima sva prava i obaveze iz ugovora do datuma od kojeg se ugovor smatra raskinutim.

**Član 17.**

U slučaju raskida ugovora o balansnoj odgovornosti NOSBiH će o tome obavijestiti:

a) BOS na koji se odnosi raskid ugovora

b) učesnike na tržištu u sastavu balansne grupe za koju je BOS balansno odgovoran

c) sve ostale registrovane BOS-ove.

Član 18.

Ako tokom trajanja ovog ugovora dođe do izmjene propisa koji mogu uticati na njegovu validnost, ugovorne strane će u najkraćem roku, putem anexa, odredbe ovog ugovora uskladiti sa nastalim izmjenama.

Ako neki od članova postane nevažeći ili neprimjenjiv, a to ne utiče na punovažnost ostalih članova ovog ugovora, preostale odredbe ostaju na snazi.

**Član 19.**

Ovaj ugovor stupa na snagu nakon potpisa obiju ugovornih strana i dostavljanja instrumenta obezbjeđenja plaćanja navedenih u članu 9.

**Član 20.**

Sve izmjene ovog ugovora ugovorne strane će zaključiti u pismenoj formu putem odgovarajućih anexa.

**Član 21.**

Ovaj Ugovor je sačinjen u četiri (4) primjeraka od kojih svaka ugovorna strana zadržava po dva (2).

**ZA BOS: ZA NOSBiH:**

Direktor Generalni direktor

Datum : Datum :

Broj: Broj:

**NAZIV I LOGO BANKE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**GARANCIJA PO OSNOVU UGOVORA O BALANSNOJ ODGOVORNOSTI**

**Datum:**

Za Nezavisni operator sistema u Bosni i Hercegovini

Informisani smo da je naš klijent, kao balansno odgovorna strana \_\_\_\_\_\_\_\_\_\_, po osnovu Ugovora o balansnoj odgovornosti br.\_\_\_\_\_\_\_\_\_\_\_\_\_\_ zaključenog sa Nezavisnim operatorom sistema u Bosni i Hercegovini dana\_\_\_\_\_\_\_\_\_\_(u daljem tekstu: Ugovor) od sad pa nadalje označen kao BOS\_\_\_\_\_\_\_\_\_\_\_\_\_\_\_\_, obavezan da dostavi bankarsku garanciju na ime obezbjeđenja plaćanja (u daljem tekstu: garancija).

Visina garancije po osnovu Ugovora iznosi\_\_\_\_\_\_\_\_\_\_\_\_\_\_KM.

Visina garancije određena je u skladu sa članom 6. Ugovora.

Nezavisni operator sistema u Bosni i Hercegovini će garanciju aktivirati u slučaju neispunjenja obaveza koje se odnose na plaćanja predviđena Ugovorom.

BOS\_\_\_\_\_\_\_\_\_\_\_\_\_\_ garanciju obezbjeđuje za cijeli period važenja Ugovora, u intervalima od jedne godine. Ukoliko se garancija iskoristi jednokratno u punom iznosu, BOS automatski obezbijeđuje novu garanciju. Ukoliko se garancija iskoristi samo djelimično, banka treba da izvrši povrat originalne garancije sa naznakom iznosa protesta.

U skladu sa naprijed navedenim, \_\_\_\_\_\_\_\_\_\_\_\_\_\_(ime, adresa i SWIFT banke), se obavezuje neopozivo i bezuslovno platiti na Ugovorom naznačeni bankovni račun gore naznačeni iznos garancije u roku od tri radna dana po prijemu Vašeg pisanog zahtjeva, a koji sadrži Vašu izjavu da BOS\_\_\_\_\_\_\_\_ ne ispunjava svoje obaveze koje se odnose na plaćanje Ugovorom.

Vaš zahtjev za korištenje sredstava pod garancijom prihvatljiv je ako je poslan u potpunosti putem autentifikovane SWIFT poruke od Vaše banke potvrđujući da je Vaš originalni zahtjev poslan i poštom te da vas on pravno obavezuje. Vaš zahtjev će biti razmotren i adresiran nakon što bude zaprimljen kao pisani zahtjev za isplatu, poslanog telefaksom ili telegrafom, odnosno SWIFT-om na adresu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garancija stupa na snagu \_\_\_\_\_\_\_\_\_\_\_\_\_\_\_\_( navesti datum izdavanja garancije)

Naša odgovornost prema ovoj garanciji ističe dana \_\_\_\_\_\_\_\_\_\_\_\_\_\_\_

Poslije isteka naznačenog roka, garancija po automatizmu postaje nevažeća. Garancija bi tada trebala biti vraćena kao bespredmetna. Bez obzira da li će nam garancija biti vraćena, ili ne, nakon isteka pomenutog roka smatramo se oslobođenim svake obaveze po garanciji.

Ova garancija je vaše lično pravo i ne može se prenositi.

Potpis i pečat

(BANKA)